**Magyar Labdarúgó Szövetség**



**Regionális Futsal Férfi felnőtt bajnokság**

**Versenykiírása**

**2017 – 2018.**

|  |  |
| --- | --- |
| **Határozat szám** | **ELN-37/2017. (03.02.)** |
| **Jóváhagyás** | **2017.03.02.** |
| **Hatálybalépés** | **2017.03.17.** |
| **Érvényesség** | **2018.06.30.** |
| **Utolsó módosítás** |  |
| **Verziószám** |  |

Tartalom

1. A regionális bajnokság szervezője és rendezője, a verseny típusa és hivatalos neve 3

2. A regionális bajnokság célja 3

3. A regionális bajnokság nevezési és részvételi feltételei 3

4. A regionális bajnokság nevezési eljárása során betartandó határidők 4

5. A regionális bajnokság résztvevői és létszáma 4

6. A regionális bajnokság rendszere, lebonyolítása 4

7. A regionális bajnokság időrendje 5

8. A regionális bajnokság helyezéseinek eldöntése 5

9. A regionális bajnokság díjazása 6

10. A regionális bajnokság költségei 6

11. A regionális bajnokságból történő feljutás és kiesés a bajnoki év végén 6

12. A rájátszás szervezője és rendezője 6

13. A rájátszás résztvevői és létszáma 6

14. A rájátszás rendszere, lebonyolítása 6

15. A rájátszás időrendje 7

16. A rájátszás költségei 8

17. Játékjogosultság 8

18. A Futsal játékosok felszerelése 9

19. Létesítmény és játéktér 9

20. Vagyoni értékű jogok, marketing (reklám), média 9

21. Egyéb rendelkezések 9

22. Záró rendelkezések 11

#### A regionális bajnokság szervezője és rendezője, a verseny típusa és hivatalos neve

##### A regionális bajnokságot a Magyar Labdarúgó Szövetség (továbbiakban: MLSZ) írja ki.

##### A bajnokság működtetésével az MLSZ a Győr-Moson-Sopron, Tolna, Pest, Csongrád, Heves, Szabolcs-Szatmár-Bereg és Budapesti Megyei Igazgatóságait bízza meg.

##### A 2017-2018. évi férfi felnőtt futsal regionális bajnokság amatőr rendszerű bajnokság, hivatalos neve: regionális bajnokság.

#### A regionális bajnokság célja

##### A futsal fejlesztésére vonatkozó sportszakmai feladatok megvalósítása a futsal regionális bajnokságban.

##### A férfi futsal regionális bajnokságban résztvevő csapatok színvonalas versenyzésének folyamatos biztosítása.

##### A férfi futsal regionális bajnokságban résztvevő csapatok teljesítmény sorrendjének objektív megállapítása.

##### A mérkőzések nézőinek színvonalas szórakoztatása, a futsal népszerűsítése.

##### A Fair Play elv érvényre juttatása, és a Fair Play magatartásforma népszerűsítése.

##### A 2018-2019. évi férfi felnőtt futsal NB II-be való jutás eldöntése.

#### A regionális bajnokság nevezési és részvételi feltételei

##### A bajnokságba indulási ( nevezési ) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. A nevezési díj összege: 50.000,- Ft. melyet a nevezés határidejéig az MLSZ Csongrád Megyei igazgatóság számlájára utal át, vagy fizet meg.

##### A sportszervezet tagsági díjat fizet. A tagsági díj összegét az MLSZ Szabályzatokhoz kapcsolódó Díjfizetési Rendjének 1. és 2. számú melléklete határozza meg. A tagsági díj befizetését igazoló dokumentumot csatolni kell a nevezési dokumentációhoz.

##### A sportszervezet írásban nyilatkozik arról, hogy az MLSZ valamennyi szabályzatát és rendelkezését elfogadja, mely nyilatkozatot a nevezés határidejéig az MLSZ Csongrád Megyei igazgatóság felé benyújt.

##### A sportszervezet írásban nyilatkozik arról, hogy mindent elkövet annak érdekében, hogy sportvezetői, sportszakemberei és igazolt játékosai sem közvetve, sem közvetlenül ne vegyenek részt a magyar labdarúgás bármely szintjét érintő fogadási játékban, mely nyilatkozatot a nevezés határidejéig az MLSZ Csongrád Megyei igazgatóság felé benyújt.

##### Nincs 90 napnál régebbi, lejárt köztartozása, amit a nevezéskor hivatalos igazolások eredeti példányainak benyújtásával tanúsít (NAV, önkormányzat-helyi iparűzési adó).

##### A sportszervezet írásban igazolja, hogy az MLSZ-szel, vagy a Megyei-Budapesti Szervezeti Egységekkel szemben nincs tartozása.

##### A sportszervezet írásban nyilatkozik, hogy az MLSZ-szel, vagy a Megyei-Budapesti Szervezeti Egységekkel van-e folyamatban polgári peres eljárása, mely nyilatkozatot a nevezés határidejéig az MLSZ Csongrád Megyei igazgatóság felé benyújt.

##### További vitás ügyeiben az MLSZ Alapszabály 10.§ (1) bekezdés j. és (2)

#####  bekezdés i. pontjaiban foglaltak szerint jár el.

##### A sportszervezetnek csatolnia kell a nevezési lapon feltüntetett 1-es számú pálya tulajdonosával megkötött csarnokbérleti szerződést, amely a bajnokság teljes időtartamára érvényes.

#### A regionális bajnokság nevezési eljárása során betartandó határidők

##### Az MLSZ Csongrád Megyei igazgatóság által kiadott nevezési lap, valamint mellékletei benyújtásának határideje: 2017. július 24. (hétfő) 12.00 óra. A dokumentumokat a nevezési lapon feltüntetett címre kell benyújtani, azzal, hogy kizárólag a jelzett időpontig beérkezett és az MLSZ Csongrád Megyei igazgatóság által igazolt dokumentumok érvényesek.

##### Az MLSZ Csongrád Megyei igazgatóság Versenybizottsága a beérkezett nevezési dokumentáció feldolgozása után az érintett sportszervezet(ek)et szükség szerint írásban hiánypótlásra szólítja fel (fax és/vagy e-mail).

##### A hiánypótlás határideje: 2017. július 31. (hétfő) 12.00 óra

##### A nevezés és hiánypótlás során benyújtott dokumentumok feldolgozása folyamatos, végső határideje: 2017. augusztus 8. (kedd)

##### A B) pontban foglalt határidőt követően az MLSZ Csongrád Megyei igazgatóság Versenybizottsága folyamatosan hozza a nevezéssel kapcsolatos elsőfokú határozatait és értesíti arról a sportszervezeteket.

##### Az elsőfokú határozatokkal szembeni fellebbezés benyújtásának határideje: 2017. augusztus 14. (hétfő) 12.00 óra

##### A benyújtott fellebbezések MLSZ Csongrád Megyei igazgatóság Fellebbviteli Bizottsága általi elbírálásának határideje: 2017. augusztus 17. (csütörtök)

##### A fellebbviteli eljárás során a Fellebbviteli Bizottság kizárólag a B) pontban foglalt hiánypótlási határidőt megelőzően benyújtott dokumentumokat veszi figyelembe.

|  |  |
| --- | --- |
| **Eljárási lépések** | **Határidők** |
| Nevezés | 2017. július 24. (hétfő) 12.00 óra |
| Hiánypótlás | 2017. július 31. (hétfő) 12.00 óra |
| Nevezés és hiánypótlás feldolgozása | folyamatos; végső határidő: 2017. augusztus 8. (kedd)  |
| Versenybizottság I. fokú határozata | Folyamatos |
| Fellebbezés | 2017. augusztus 14. (hétfő) 12.00 óra |
| Fellebbviteli Bizottság II. fokú határozata | 2017. augusztus 17. (csütörtök)  |

#### A regionális bajnokság résztvevői és létszáma

##### A bajnokságba minden sportszervezet benevezhet, aki elfogadja és teljesíti a nevezési feltételeket.

#### A regionális bajnokság rendszere, lebonyolítása

##### A bajnoki év 2017. július 1-jén kezdődik és 2018. június 30-án ér véget.

##### A bajnokságot hét Megyei Igazgatóság szervezi (Győr-Moson-Sopron, Tolna, Budapest, Pest, Csongrád, Heves, Szabolcs-Szatmár-Bereg).

##### A nyugati régióban Győr-Moson-Sopron Megyei Igazgatósághoz tartozik Győr-Moson-Sopron, Komárom, Vas és Zala Megye.

##### Tolna Megyei Igazgatósághoz tartozik Tolna, Baranya, Fejér, Somogy és Veszprém Megye.

##### A középső régióban Budapest és a Pest Megyei Igazgatóság a szervezők.

##### **A keleti régióban Csongrád Megyei Igazgatósághoz tartozik Csongrád, Bács-Kiskun és Békés Megye**.

##### Heves Megyei Igazgatósághoz tartozik Nógrád, Heves és Jász-Nagykun-Szolnok Megye.

##### Szabolcs-Szatmár-Bereg Megyei Igazgatósághoz tartozik Szabolcs-Szatmár-Bereg, Borsod-Abaúj-Zemplén és Hajdú-Bihar Megye.

##### Nevezéskor az adott szervező Megyei Igazgatósághoz kell beadni a nevezéseket. Indokolt esetben (pl.földrajzi elhelyezkedés) lehetőség van más szervező Megyei Igazgatósághoz nevezni illetve a közel azonos csapatlétszámok miatt a szervező Megyei Igazgatóságok dönthetnek a csapatok átcsoportosításáról.

##### A csapatokat az MLSZ Csongrád Megyei igazgatóság Versenybizottsága a nevezések számától függően területi elv alapján egy, vagy több csoportba (körzetbe) sorolhatja.

##### A verseny lebonyolításáról az MLSZ Csongrád Megyei igazgatóság Versenybizottsága a bajnokságban résztvevők létszámától függően dönt.

#### A regionális bajnokság időrendje

##### A verseny időtartama: **2017. szeptember 1. – 2018. április 30.**

##### A verseny hivatalos játéknapja: szerda, csütörtök (kezdési időpont 18:00 után)

#### A regionális bajnokság helyezéseinek eldöntése

##### A bajnokság helyezési sorrendjét az adott évi lebonyolításnak megfelelő bajnoki mérkőzéseken megszerzett pontok összessége határozza meg.

##### A mérkőzés győztese 3, döntetlen eredmény esetén mindkét sportszervezet 1-1 pontot kap. Vereség esetén a csapat nem kap pontot. A helyezések az összpontszámok szerinti rangsor alapján kerülnek meghatározásra. (Első helyezett: legtöbb szerzett pont; Utolsó helyezett: legkevesebb szerzett pont).

##### Azonos pontszám esetén a sorrendet az alábbiak szerint kell megállapítani

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. az egymás ellen játszott bajnoki mérkőzéseken az idegenben lőtt több gól; |
| 7. a bajnokság fair play értékelésében elért jobb helyezés; |
| 8. sorsolás. |

#### A regionális bajnokság díjazása

##### Az MLSZ Csongrád Megyei igazgatóság a bajnokság 1-3. helyezést elért csapatait serleggel jutalmazza, továbbá csapatonként:

 1. helyezett 20 db aranyozott érem;

 2. helyezett 20 db ezüstözött érem;

 3. helyezett 20 db bronzérem díjazásban részesíti.

#### A regionális bajnokság költségei

##### Az egyes mérkőzések rendezési, valamint játékvezetői költségeit a pályaválasztó sportszervezetek fizetik.

##### A vendégcsapatokat részvételük kiadásai (utazás, étkezés, szállás, stb.), valamint a csapatot elkísérő szurkolók mellett közreműködő saját rendezőiknek költségei terhelik.

####  A regionális bajnokságból történő feljutás és kiesés a bajnoki év végén

##### A 2018-2019. évi felnőtt férfi futsal NB II-be feljut a 2017-2018. évi férfi futsal regionális bajnokság rájátszás oda-vissza vágós mérkőzéseinek négy győztes sportszervezete.

##### A 2017-2018. évi felnőtt férfi futsal NB II osztályú bajnokság nyugati és keleti csoport 11. és 12. helyen végzett csapatai (4 sportszervezet) kiesnek a 2018-2019. évi férfi futsal felnőtt regionális bajnokságba.

##### A 2017-2018. évi férfi futsal felnőtt regionális bajnokságból nincs kieső csapat.

#### A rájátszás szervezője és rendezője

##### A rájátszást a Magyar Labdarúgó Szövetség (továbbiakban: MLSZ) szervezi és működteti.

#### A rájátszás résztvevői és létszáma

##### A versenyben részt vehet:

###### Az a **nyolc** sportszervezet, amely a Megyei-Budapesti Igazgatóságok által lebonyolított férfi felnőtt futsal regionális bajnokságok után a régiókból továbbjutott. Győr-Moson-Sopron Megyei régió bajnokcsapata (1 csapat), Tolna Megyei régió bajnokcsapata (1 csapat), Budapesti régió bajnokcsapata (1 csapat), Pest Megyei régió 1. és 2. helyezettje (két csoport esetén a két csoportgyőztes) (2 csapat), Csongrád Megyei régió bajnokcsapata (1 csapat), Heves Megyei régió bajnokcsapata (1 csapat); Szabolcs-Szatmár-Bereg Megyei régió bajnokcsapata (1 csapat).

###### Amennyiben egy régióban kettő csoport kerül kialakításra ott a csoportok győztesei oda-vissza vágós mérkőzéseken döntik el az első helyet. (kivéve Pest Megye).

###### Nem kerülhet a legjobb nyolc csapat közé férfi felnőtt futsal NB II-es sportszervezet tartalékcsapata. Ilyen esetben az adott régióból azon csapat jogosult a rájátszásban való részvételre (feljutásra) amely ezen csapat(ok) után a legjobb helyezést érte el.

###### Amennyiben egy férfi felnőtt futsal NB I-es sportszervezet csapata a 2017-2018. évi bajnokságból kiesik a férfi felnőtt futsal NB II-be, abban az esetben a tartalékcsapata nem juthat fel a 2018-2019. évi férfi felnőtt futsal NB II-es bajnokságba.

#### A rájátszás rendszere, lebonyolítása

##### A 2018-2019. évi férfi felnőtt futsal NB II-es bajnokságba jutásért a Győr-Moson-Sopron Megyei régió bajnokcsapata, a Tolna Megyei régió bajnokcsapata, a Budapesti régió bajnokcsapata, és területi elv vagy sorsolás alapján kiválasztott Pest Megyei régióból továbbjutott egyik csapat sorsolás után oda-visszavágós párharcot játszanak. Az első mérkőzésen az először kihúzott csapat a pályaválasztó.

###### A továbbjutás az alábbiak szerint történik:

Az a csapat, amelyik mindkét mérkőzést megnyeri, vagy győzelem és döntetlen eredményeket ér el, vagy egy győzelem és egy vereség esetén pozitív a gólkülönbsége, illetve azonos gólkülönbség esetén idegenben több gólt szerzett, jut tovább;

A két mérkőzés rendes játékideje után azonos pontszám és ugyanazon mérkőzés-eredmény esetén a második mérkőzést követően 2 x 5 perces hosszabbítás következik. Amennyiben a hosszabbításban mindkét sportszervezet azonos számú gólt ér el, a továbbjutást az idegenben szereplő csapat szerzi meg, mivel az idegenben elért gólok döntetlen eredmény esetén, duplán számítanak;

Amennyiben a hosszabbításban nem esik gól, akkor a továbbjutás a büntetőpontról végzett (3-3) rúgásokkal dől el a Futsal Játékszabályainak rendelkezései szerint.

##### A párharcok továbbjutói (2 csapat) feljutnak a 2018-2019. évi férfi felnőtt futsal NB II-es bajnokságba.

##### A 2018-2019. évi férfi felnőtt futsal NB II-es bajnokságba jutásért a Csongrád Megyei régió bajnokcsapata, a Heves Megyei régió bajnokcsapata, a Szabolcs-Szatmár-Bereg Megyei régió bajnokcsapata, és területi elv vagy sorsolás alapján kiválasztott Pest Megyei régióból továbbjutott egyik csapat sorsolás után oda-visszavágós párharcot játszanak. Az első mérkőzésen az először kihúzott csapat a pályaválasztó.

###### A továbbjutás az alábbiak szerint történik:

Az a csapat, amelyik mindkét mérkőzést megnyeri, vagy győzelem és döntetlen eredményeket ér el, vagy egy győzelem és egy vereség esetén pozitív a gólkülönbsége, illetve azonos gólkülönbség esetén idegenben több gólt szerzett, jut tovább;

A két mérkőzés rendes játékideje után azonos pontszám és ugyanazon mérkőzés-eredmény esetén a második mérkőzést követően 2 x 5 perces hosszabbítás következik. Amennyiben a hosszabbításban mindkét sportszervezet azonos számú gólt ér el, a továbbjutást az idegenben szereplő csapat szerzi meg, mivel az idegenben elért gólok döntetlen eredmény esetén, duplán számítanak;

Amennyiben a hosszabbításban nem esik gól, akkor a továbbjutás a büntetőpontról végzett (3-3) rúgásokkal dől el a Futsal Játékszabályainak rendelkezései szerint.

##### A párharcok továbbjutói (2 csapat) feljutnak a 2018-2019. évi férfi felnőtt futsal NB II-es bajnokságba.

####  A rájátszás időrendje

##### A verseny időtartama: 2018.május 11. – június 11.

##### A verseny hivatalos játéknapja: péntek és hétfő.

##### Az oda-visszavágós mérkőzések pontos időpontjait a Versenybizottság jelöli ki.

####  A rájátszás költségei

##### Az egyes mérkőzések rendezési, valamint játékvezetői költségeit a pályaválasztó sportszervezetek fizetik.

##### A vendégcsapatokat részvételük kiadásai (utazás, étkezés, szállás, stb.), valamint a csapatot elkísérő szurkolók mellett közreműködő saját rendezőiknek költségei terhelik.

####  Játékjogosultság

##### Európai Unió-beli és azzal azonos elbírálású futsal játékosok

A bajnoki mérkőzéseken a sportszervezet számbeli korlátozás nélkül jogosult azokat a futsal játékosait szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkriminációmentes elbírálást biztosít a munkakörülmények tekintetében az Európai Unió egész területén. (Ezen pontban meghatározott országok listáját az MLSZ folyamatosan közzéteszi.)

##### Egyéb országok futsal játékosai:

Azon országok futsal játékosaiból, akik állampolgárságuk alapján kívül esnek a fenti bekezdésben meghatározott országok körén („egyéb országok”), mérkőzésenként legfeljebb 3 futsal játékos szerepeltethető egy időben.

##### A futsal NB ‍I-es sportszervezetek regionális bajnokságban és a rájátszásban szereplő (tartalékcsapataira) vonatkozó külön előírások:

A sportszervezet 1997. január 1. és utána született futsal játékosai közül az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) bármelyik játékosát nevezheti és szerepeltetheti a regionális bajnokság és rájátszás mérkőzésein.

A sportszervezet 1996. december 31. és előtt született játékosa az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) felnőtt bajnoki mérkőzéseken (futsal NB ‍I; futsal regionális bajnokság, rájátszás) csak az egyik osztályban szerepelhet. Amennyiben ezt megszegi, úgy az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) a második mérkőzésen szerepel jogosulatlanul a futsal játékos.

##### A sportszervezet 1996. december 31. és előtt született futsal játékosai közül az adott fordulóban a regionális bajnoki és rájátszás mérkőzéseken maximum 1 (egy) olyan játékos nevezhető, aki az adott bajnoki évben a sportszervezet futsal felnőtt NB I-es csapatának bármely bajnoki mérkőzésén nevezve volt.

##### A futsal NB I‍I-es sportszervezetek regionális bajnokságban és a rájátszásban szereplő (tartalékcsapataira) vonatkozó külön előírások:

A sportszervezet 1997. január 1. és utána született futsal játékosai közül az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) bármelyik játékosát nevezheti és szerepeltetheti a regionális bajnokság és rájátszás mérkőzésein.

A sportszervezet 1996. december 31. és előtt született játékosa az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) felnőtt bajnoki mérkőzéseken (futsal NB ‍II; futsal regionális bajnokság, rájátszás) csak az egyik osztályban szerepelhet. Amennyiben ezt megszegi, úgy az adott fordulóban (az adott forduló napján a pénteket, szombatot, vasárnapot és hétfőt együttesen kell érteni) a második mérkőzésen szerepel jogosulatlanul a futsal játékos.

##### A sportszervezet 1996. december 31. és előtt született futsal játékosai közül az adott fordulóban a regionális bajnoki és rájátszás mérkőzéseken maximum 2 (kettő) olyan játékos nevezhető, aki az adott bajnoki évben a sportszervezet futsal felnőtt NB II-es csapatának bármely bajnoki mérkőzésén nevezve volt.

####  A Futsal játékosok felszerelése

##### A csapatok kötelesek egységes sportfelszerelésben pályára lépni (mez, nadrág, sportszár). Sípcsontvédő használata kötelező!

##### A futsal játékosok sportfelszerelésükön viselhetik az egyesület címerét, valamint reklámot oly módon, hogy az a számozást és a futsal játékosok nevét ne zavarja.

##### Minden esetben a pályaválasztó csapat határozza meg, hogy milyen színű felszerelésben játszik. A sportszervezetek legalább kettő nappal a mérkőzés előtt kötelesek egyeztetni a sportfelszerelések színeit. Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a vendégcsapat köteles más színű sportfelszerelésben játszani.

##### A futsal játékosok sportfelszerelésén a reklám elhelyezése a sportszervezet hatáskörébe tartozik azzal a kikötéssel, hogy a mez bal karján a bajnokság névadójának nevét, logóját az MLSZ vonatkozó szerződése szerint (valamennyi csapat, valamennyi játékosa) köteles megjeleníteni.

####  Létesítmény és játéktér

##### A regionális bajnokság és rájátszás mérkőzéseit az MLSZ Infrastruktúra Szabályzatának megfelelő I. vagy II. osztályú csarnokban (teremben) kell lebonyolítani, amely csarnoknak a Megyei Igazgatóságok által hitelesítéssel kell rendelkezniük.

####  Egyéb rendelkezések

##### A sportszervezet valamennyi sportvezetője, játékosa, edzője köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a futsal sportág és a szponzorok, valamint a média jó hírnevét szolgálja.

##### Nem megengedett a sportszervezetek, illetve képviselőik (pl.. tulajdonos, vezető, a sportszervezettel szerződéses, vagy alkalmazotti viszonyban lévők) részéről a Játékszabályokban (Laws of the Game) és a Fair Play követelményekben (FIFA, UEFA és MLSZ Alapszabályok, illetve Etikai Kódexek) előírtakat megszegve a játékvezetők működését minősítő, értékelő, eltúlzott, elfogult kommunikáció minden formája.

##### Az ellenőrök részére a legjobb helyen kettő szabad helyet kell biztosítani.

##### A teremben – lehetőleg - játékidőmérő órát kell elhelyezni úgy, hogy azt valamennyi játékos láthassa, valamint egy olyan táblát is fel kell szerelni, amely mutatja a halmozott szabálytalanságokat és az eredményt.

##### A televíziós közvetítésre kijelölt mérkőzést az egyesületek kötelesek az MLSZ Versenybizottsága által közvetítésre meghatározott időpontban lejátszani.

##### Legalább 35 perccel a mérkőzés hivatalos kezdési időpontja előtt kötelesek a csapatok a kitölteni az elektronikus versenyjegyzőkönyvet és az igazolásokat leadni a játékvezetőknek.

##### A mérkőzéshez szükséges (a FIFA által előírt) szabályos labdáról a pályaválasztó csapat köteles gondoskodni és köteles 3 db tartalék labdát is biztosítani a mérkőzésekre.

##### A bajnokságban résztvevő sportszervezet kispadon helyet foglaló valamennyi személye részére regisztrációs kártya kiváltása kötelező. Ennek hiányában a sportszervezet sportszakembere hivatalos bajnoki mérkőzésen nem foglalhat helyet a kispadon.

##### A kispadon tilos bármilyen kommunikációs eszközt ( ideérte a mobiltelefont, laptopot, tabletet, stb. ) tárolni, használni! A szabály megszegője ellen fegyelmi eljárást kell kezdeményezni!

##### A regionális bajnokság és rájátszás mérkőzésein elektronikus jegyzőkönyv használata kötelező! A hazai sportszervezet köteles a játékvezetői öltözőben, vagy annak közelében - a csapatoktól és a nézőktől teljesen elzárt helyen a játékvezetők részére egy számítógépet vagy laptopot működő internet eléréssel (különböző méretű telefonok, tabletek ill. egyéb internet eléréssel rendelkező eszközök nem használhatóak) valamint egy nyomtatót biztosítani a mérkőzések kezdete előtt egy órával, a mérkőzések befejezését követő egy óráig. Amennyiben ez a helység olyan helyen található, ahová a nézőtéren keresztül lehet csak eljutni, abban az esetben a rendezőknek kell biztosítani a játékvezetők fenti helységbe történő be- és visszajutását.

##### A csarnokokban, teremben a reklám elhelyezése a sportszervezet hatáskörébe tartozik azzal a kikötéssel, hogy a bajnokság névadójának nevét, logóját az MLSZ vonatkozó szerződése szerint (valamennyi csapat, valamennyi sportcsarnokban, teremben) köteles megjeleníteni.

##### A mérkőzéseken csak azok a futsal játékosok szerepelhetnek, akik a kezdéskor jelen vannak.

##### A regionális bajnokság és rájátszás mérkőzésein történt fegyelmi ügyekben (kiállítás, rendezési hiányosság stb.) a sportszervezet székhelye szerint illetékes területi Igazgatóság Fegyelmi Bizottsága folytatja le a fegyelmi eljárást.

##### A Területi Igazgatóság Fegyelmi Bizottsága által hozott I. fokú határozatával szemben II. fokon a Fellebbviteli Bizottsága jár el.

##### A regionális bajnokság és rájátszás mérkőzésein a FIFA FUTSAL játékára vonatkozó szabályok érvényesek.

##### A mérkőzések játékideje: 2 x 20 perc, tiszta játékidő.

##### A regionális bajnokság és rájátszás mérkőzéseken a mérkőzés napjáig a 16 éves kort betöltött futsal játékos játszhat.

##### A regionális bajnokság kezdetét követően a versenykiírásban meghatározott határidők megsértése fegyelmi eljárást von maga után.

##### A regionális bajnokság lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a futsal sportágra vonatkozó törvényeket, szabályzatokat kell betartani.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Versenyigazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Versenybizottság
3. Futsal Bizottság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.